PMIndiaData/PMIndiaSum huggingface dataset:
பொதுத்துறை வங்கிகளில் பெரும் ஒருங்கிணைப்பை 1.4.2020 முதல் செயல்படுத்த அமைச்சரவை ஒப்புதல்

10 பொதுத் துறை வங்கிகளை நான்கு பொதுத் துறை வங்கிகளாகப் பெரும் இணைப்பு செய்வதற்குப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது. • இதன்படி, ஓரியண்டல் பேங்க் ஆஃப் காமர்ஸ், யுனைடெட் பேங்க் ஆப் இண்டியா ஆகியவை பஞ்சாப் நேஷனல் வங்கியுடனும், • சிண்டிகேட் வங்கி, கனரா வங்கியுடனும், • ஆந்திரா வங்கி, கார்ப்பரேஷன் வங்கி ஆகியவை யூனியன் பேங்க் ஆப் இண்டியாவுடனும், • அலகாபாத் வங்கி, இந்தியன் வங்கியுடனும் இணைக்கப்படுகின்றன. இந்த இணைப்பு 1.4.2020 முதல் அமலுக்கு வரும். இதனால், 7 பெரிய பொதுத்துறை வங்கிகள் உருவாக்கப்பட்டு, தேசிய அளவில் 8 லட்சம் கோடி அளவுக்கு வர்த்தகம் நடைபெறும். இந்தப் பெரும் இணைப்பு உலகளாவிய வங்கிகளுடன் ஒப்பிடும் அளவுக்கு நிலை உயர உதவும். இந்திய அளவிலும், உலக அளவிலும் போட்டியிடவும் முடியும்.
வீர விருதுகளைப் பெற்றவர்களை கவுரவிக்கும் இணைய தளத்தை பிரதமர் துவக்கி வைத்தார்

நாடு விடுதலை பெற்றபின் இதுவரை வீர விருதுகளைப் பெற்றவர்களை கவுரவிக்கும் வகையில் அவர்களைப் பற்றிய விவரங்களைத் தெரிவிக்கும் புதிய இணைய தளத்தை பிரதமர் திரு. நரேந்திர மோடி இன்று துவக்கி வைத்தார். தொடர்ச்சியான ட்வீட்டுகளின் வழியாக http://gallantryawards.gov.in/ என்ற முகவரியில் துவங்கப்பட்டுள்ள இணையதளம் குறித்து அறிவித்த பிரதமர், இந்த விருதுகளைப் பெற்ற நமது நாட்டின் துணிவு மிக்க ஆண்கள், பெண்கள், குடிமக்கள், ராணுவப் படைப்பிரிவினர் குறித்த செய்திகளை, இணையதளம் பாதுகாத்து வழங்கும் என்றும் குறிப்பிட்டார். “நாடு விடுதலை பெற்ற காலத்திலிருந்து வீர விருதுகளைப் பெற்ற நமது வீரர்களை நினைவு கூரும் வகையில் http://gallantryawards.gov.in/ என்ற இணைய தளத்தை துவக்கி வைத்துள்ளேன். http://gallantryawards.gov.in/ என்ற முகவரியில் இயங்கும் இந்த இணைய தளம் நமது நாட்டின் துணிவு மிக்க ஆண்கள், பெண்கள், குடிமக்கள், ராணுவப் படைப்பிரிவினர் குறித்த செய்திகளை பாதுகாத்து வழங்கும். இதில் தகவல்கள்/ புகைப்படங்கள் ஏதாகிலும் விடுபட்டு இருப்பதாக நீங்கள் கருதினால், இந்த இணைய தளத்தில் அவற்றைச் சேர்த்துக் கொள்ளலாம். கருத்துக்களைத் தெரிவிப்பதற்காக இந்த இணையதளத்தில் கொடுக்கப்பட்டுள்ள இணைப்பின் மூலம் அவற்றை தயவு செய்து பகிர்ந்து கொள்ளுங்கள்” என பிரதமர் குறிப்பிட்டார்.
106 வயதில் வாக்களித்த ஷியாம் சரண் நேகிக்கு  பிரதமர் பாராட்டு

106 வயதான ஷியாம் சரண் நேகி, 34வது முறையாக தனது வாக்கு உரிமையை பயன்படுத்தியதற்காக பிரதமர் திரு நரேந்திர மோடி பாராட்டியுள்ளார். பிரதமர் விடுத்துள்ள ட்விட்டர் செய்தியில் கூறியிருப்பதாவது: "இது பாராட்டுக்குரியது, மேலும் இளைய வாக்காளர்கள் தேர்தலில் பங்கேற்கவும், நமது ஜனநாயகத்தை வலுப்படுத்தவும் இது ஒரு உத்வேகமாக அமையும்"
இந்தி தினத்தன்று மக்களுக்கு  பிரதமர் வாழ்த்து தெரிவித்துள்ளார்

இந்தி தினத்தன்று மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். ட்விட்டர் செய்தியில் பிரதமர் கூறியிருப்பதாவது; “இந்தி மொழி உலகம் முழுவதும் இந்தியாவுக்கு சிறப்பு மரியாதையை கொண்டு வந்துள்ளது. அதன் எளிமையும், உணர்திறனும் எப்போதும் ஈர்ப்புடையதாக உள்ளன. இந்தி தினத்தன்று அதன் வளர்ச்சிக்கும், அதிகாரம் அளித்தலுக்கும் அயராது பாடுபட்ட அனைவருக்கும் எனது மனமார்ந்த வாழ்த்துக்களை நான் தெரிவித்து கொள்கிறேன்.”
குவஹாத்தியில் இந்திய தகவல் தொழில்நுட்ப நிறுவன வளாகம் – பிரதமர்  அடிக்கல் நாட்டினார் ; இந்திய தொழில்நுட்ப நிறுவனம், தேசிய தொழில்நுட்ப நிறுவனம் மற்றும் வட கிழக்கு மத்திய பல்கலைக் கழக மாணவர்களுடன் உரையாடல்

இந்திய தகவல் தொழில்நுட்ப நிறுவன வளாகத்திற்கான அடிக்கல்லை பிரதமர் திரு. நரேந்திர மோடி இன்று குவஹாத்தியில் நாட்டினார். இந்நிகழ்ச்சியில் இந்திய தொழில்நுட்ப நிறுவனம் தேசிய தொழில்நுட்ப நிறுவனம் மற்றும் வட கிழக்கு மத்திய பல்கலைக் கழக மாணவர்களுடன் உரையாடிய பிரதமர் 21-வது நூற்றாண்டு அறிவு சார்ந்த நூற்றாண்டு என்று கூறினார். மேலும், வரலாற்றில் உலகிற்கு அறிவு சார் திறன் முக்கிய தூண்டுகோலாக இருந்த சமயங்களில் இந்தியா தலைமை தாங்கி உள்ளது. இன்று உலகிலேயே அதிக மக்கள் தொகை கொண்ட இளைய நாடாக விளங்கும் இந்தியா, இளைய கனவுகள் மிகுந்த சக்தியாகவும் விளங்குகிறது. தற்போது உலகின் முன்னணி பங்கு வகிக்க வேண்டும் என்பது இந்தியாவின் சவாலாகவும் வாய்ப்பாகவும் அமைந்துள்ளது என்று பிரதமர் கூறினார். பல்வேறு சர்வதேச பொருளாதார கணக்கெடுப்புகள், இந்தியா வேக வளர்ந்துவரும் முக்கிய பொருளாதார நாடாக உள்ளது என்று குறிப்பிட்டுள்ளது. மத்திய அரசு இளைஞர்களை முக்கியமாக கருதி பல்வேறு நல்ல திட்டங்களை கொண்டு வந்துள்ளது என்று பிரதமர் கூறினார். திறன்மேம்பாடு, இந்தியாவில் உற்பத்தி செய்வோம், தொடங்கிடு இந்தியா ஆகியவற்றிற்காக அரசு எடுத்துவரும் முயற்சிகள் குறித்தும் பிரதமர் கூறினார். மின்னணு, பாதுகாப்பு சாதன உற்பத்தி ஆகிய துறைகளுக்கு அதிக கவனம் செலுத்தப்படுகிறது என்பதையும் பிரதமர் குறிப்பிட்டார்.
நாடாளுமன்றத்தில் குடியரசுத் துணைத் தலைவர் திரு. ஹமீது அன்சாரிக்கு நடைபெற்ற பிரிவு உபசார விழாவில் பிரதமரின் கருத்து

குடியரசுத் துணைத்தலைவர் திரு. ஹமீது அன்சாரி மாநிலங்களவையின் தலைவராக 10 வருடங்களுக்கு மேலாக செயல்பட்ட போது அவரது ஆற்றல், பொறுமை மற்றும் மதிநுட்பம் வெளிப்பட்டதாக பிரதமர் திரு. நரேந்திர மோடி பாராட்டினார். அங்கு ஒருவர் எல்லா நிலையிலும் பொறுமையை கடைபிடிக்க வேண்டியது அவசியம் என்றும் அவர் கூறினார். நாடாளுமன்றத்தில் திரு. ஹமீது அன்சாரிக்கு நடைபெற்ற பிரிவு உபசார விழாவில் பங்கேற்று உரையாற்றிய பிரதமர், தனது நீண்ட பொதுவாழ்க்கையின் போது எவ்வித சர்ச்சைக்கும் ஆளாகாதவர் திரு. அன்சாரி என்று பிரதமர் குறிப்பிட்டார். திரு. அன்சாரியின் குடும்பம் பல தலைமுறையாக பொதுவாழ்வில் ஈடுபட்டு வரும் குடும்பம். 1948ஆம் ஆண்டு நடைபெற்ற போரின்போது நாட்டைக்காக்க தன்னுயிரை ஈந்த பிரிகேடியர் உஸ்மானின் தியாகத்தை பிரதமர் நினைவு கூர்ந்தார். மாநிலங்களவையை நடத்திச் செல்வதில் திரு. அன்சாரியின் நீண்ட அனுபவம் குறித்து திரு. அன்சாரி தன் எண்ணங்களை எழுத வேண்டும் என்று கேட்டுக்கொண்ட பிரதமர், மேலவையை திறனுள்ளதாக ஆக்குவதற்கு மேற்கொள்ள வேண்டிய நடவடிக்கை குறித்து அவர் குறிப்பிட வேண்டும் என்றார் பிரதமர்.
15-வது பிரிக்ஸ் உச்சிமாநாடு 2022 இல் பிரதமர் திரு நரேந்திர மோடியின் துவக்க உரை

மாண்புமிகு அதிபர் திரு ஜி அவர்களே, மாண்புமிகு அதிபர் திரு ரமஃபோசா அவர்களே, மாண்புமிகு அதிபர் திரு போல்சோனாரோ அவர்களே, மாண்புமிகு அதிபர் திரு புடின் அவர்களே, சர்வதேச யோகா தினத்தை முன்னிட்டு பிரிக்ஸ் அமைப்பு நாடுகளில் நடைபெற்ற கண்கவர் நிகழ்ச்சிகளுக்காக முதலில் உங்கள் அனைவருக்கும் வாழ்த்து தெரிவிக்கிறேன். உங்கள் குழுக்களிடமிருந்து எங்களுக்குக் கிடைத்த ஆதரவிற்கும் நன்றி தெரிவித்துக் கொள்கிறேன். மாண்புமிகு பெருமக்களே, கொவிட் பெருந்தொற்றின் சவால்களுக்கு இடையே, தொடர்ச்சியாக மூன்றாவது முறையாக காணொலி வாயிலாக இன்று நாம் சந்திக்கிறோம். சர்வதேச அளவில் தொற்றின் பாதிப்பு குறைந்துள்ள போதும், அதன் தாக்கங்கள் உலகப் பொருளாதாரத்தில் இன்றும் காணப்படுகின்றன. பிரிக்ஸ் உறுப்பு நாடுகளாகிய நாம், உலகப் பொருளாதாரத்தின் ஆளுகையைப் பற்றி ஒரே மாதிரியான பார்வையைக் கொண்டுள்ளோம். எனவே கொவிட் தொற்றுக்குப் பிந்தைய சர்வதேச மீட்சிக்கு நமது பரஸ்பர ஒத்துழைப்பு, ஆக்கபூர்வமான பங்களிப்பை வழங்கலாம். இந்த அமைப்பின் செயல்திறன் அதிகரிக்கும் வகையில், ஆண்டுவாக்கில் பிரிக்ஸ்-இல் ஏராளமான நிறுவன சீர்திருத்தங்களை நாம் மேற்கொண்டுள்ளோம். நமது புதிய வளர்ச்சி வங்கியின் உறுப்பினர்கள் எண்ணிக்கை அதிகரித்திருப்பதும் மகிழ்ச்சிகரமான விஷயம். நமது பரஸ்பர ஒத்துழைப்பினால் நம் மக்கள் நேரடியாக பயனடையும் துறைகள் ஏராளமாக உள்ளன. உதாரணமாக, தடுப்பூசி ஆராய்ச்சி மற்றும் மேம்பாட்டு மையத்தின் துவக்கம், சுங்கத்துறைகளுக்கு இடையேயான ஒருங்கிணைப்பு, பகிரப்பட்ட செயற்கைக்கோள் குழுக்களை நிறுவுதல், மருந்துப் பொருட்களின் பரஸ்பர அங்கீகாரம் உள்ளிட்டவை. இத்தகைய நடைமுறை நடவடிக்கைகள், பிரிக்ஸ் அமைப்பை ஒரு தனித்துவமான சர்வதேச அமைப்பாக மாற்றுகின்றன. வெறும் பேச்சுவார்த்தையில் மட்டும் இது கவனம் செலுத்துவதில்லை. பிரிக்ஸ் இளைஞர்கள் உச்சிமாநாடுகள், பிரிக்ஸ் விளையாட்டுகள் மற்றும் நமது நிறுவனங்களுக்கு இடையேயான பரிமாற்றங்களின் அதிகரிப்பு முதலியவை மக்களிடையேயான தொடர்பை வலுப்படுத்தியுள்ளன. நமது பிரிக்ஸ் உறவை மேலும் வலுப்படுத்துவதற்கான பல்வேறு பரிந்துரைகளை இன்றைய கூட்டம் முன்வைக்கும் என்று நம்புகிறேன். நன்றி. பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
இரட்டை வரிவிதிப்பைத் தவிர்க்கவும், நிதிசார்ந்த ஏய்ப்பு நடவடிக்கைகளைத் தடுக்கவும் இந்தியாவிற்கும் சீனாவிற்கும் இடையேயான ஒப்பந்தத்தில் திருத்தங்களை மேற்கொள்கொள்வதற்கான மரபுகளை நிறைவுபடுத்தவும், கையெழுத்திடவும் மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் கூடிய மத்திய அமைச்சரவை வருமானத்தின் மீதான வரிவிதிப்பு தொடர்பாக இரட்டை வரிவிதிப்பைத் தவிர்க்கவும், நிதிசார்ந்த ஏய்ப்பு நடவடிக்கைகளைத் தடுக்கவும் இந்தியாவிற்கும் சீனாவிற்கும் இடையேயான ஒப்பந்தத்தில் திருத்தங்களை மேற்கொள்கொள்வதற்கான மரபுகளை நிறைவுபடுத்தவும், கையெழுத்திடவும் தனது ஒப்புதலை வழங்கியது. வேறு சில மாற்றங்களோடு, தற்போதைய நவீன சர்வதேச தரத்திற்கு உகந்த வகையில் தகவல்களை பரிமாறிக்கொள்ள தற்போதுள்ள மரபுசார் விதிமுறைகளை மேம்படுத்துகிறது. மேலும் இந்தியாவும் சரிசமமான தகுதியுடன் பங்கேற்று வரும் அடித்தள அரிப்பு மற்றும் லாபத்தை மாற்றி விடுவது ஆகியவை குறித்த திட்டத்திற்கான செயல்பாடுகள் குறித்த அறிக்கைகளின் கீழ் கடைப்பிடிக்க வேண்டிய குறைந்தபட்ச தரம் தொடர்பான ஒப்பந்தத்தை அமல்படுத்துவதற்குத் தேவையான மாற்றங்களையும் இந்த மரபுசார் விதிமுறைகள் செய்யும். இரு தரப்பு நாடுகளும் ஏற்கனவே ஒப்புக்கொண்ட வகையில் குறைந்தபட்சத் தரங்களை கடைப்பிடிப்பதுடன், அடித்தள அரிப்பு மற்றும் லாபங்களை இடம் மாற்றுவது தொடர்பான செயல் அறிக்கைகளிலும் தேவையான மாற்றங்களை இந்த மரபுசார் விதிமுறைகள் கொண்டுவரும்.
சிறப்பு பண்புகளுடன் கூடிய 35 பயிர் வகைகளை செப்டம்பர் 28 அன்று பிரதமர் நாட்டுக்கு அர்ப்பணிக்கிறார்

பருவநிலை எதிர்வினை தொழில்நுட்பங்களைப் பின்பற்றுவதற்கான மக்கள் விழிப்புணர்வை ஏற்படுத்தும் முயற்சியில், செப்டம்பர் 28 அன்று காலை 11 மணிக்கு அனைத்து ஐசிஏஆர் நிறுவனங்கள், மாநில மற்றும் மத்திய வேளாண் பல்கலைக்கழகங்கள் மற்றும் கிரிஷி விக்யான் கேந்திரங்களில் நடைபெறவுள்ள அகில இந்திய நிகழ்ச்சி ஒன்றில் சிறப்பு பண்புகளுடன் கூடிய 35 பயிர் வகைகளை காணொலி மூலம் பிரதமர் திரு. நரேந்திர மோடி நாட்டுக்கு அர்ப்பணிக்கிறார் தேசிய உயிரியல் அழுத்த சகிப்புத்தன்மை நிறுவனம், ராய்ப்பூருக்காக புதிதாக கட்டப்பட்ட வளாகத்தையும் பிரதமர் நாட்டுக்கு அர்ப்பணிப்பார். இந்நிகழ்ச்சியில், வேளாண் பல்கலைக்கழகங்களுக்கு பசுமை வளாக விருதை பிரதமர் வழங்குவார், மேலும் புதுமையான முறைகளைப் பயன்படுத்தும் மற்றும் விவசாயிகளுடனும் நிகழ்ச்சியில் கலந்து கொள்வோரிடமும் அவர் உரையாடுகிறார். இந்த நிகழ்ச்சியில் மத்திய வேளாண் அமைச்சரும், சத்திஸ்கர் முதலமைச்சரும் கலந்து கொள்ளவுள்ளனர். சிறப்பு பண்புகள் கொண்ட பயிர் வகைகள் பற்றி பருவநிலை மாற்றம் மற்றும் ஊட்டச்சத்து குறைபாடு ஆகிய இரட்டை சவால்களை எதிர்கொள்ள இந்திய வேளாண் ஆராய்ச்சி கவுன்சிலால் (ஐசிஏஆர்) சிறப்புப் பண்புகளைக் கொண்ட பயிர் வகைகள் உருவாக்கப்பட்டுள்ளன. பருவநிலை எதிர்வினை மற்றும் அதிக ஊட்டச்சத்து உள்ளடக்கம் போன்ற சிறப்புப் பண்புகளைக் கொண்ட முப்பத்தைந்து பயிர் வகைகள் 2021-ம் ஆண்டில் உருவாக்கப்பட்டுள்ளன. வறட்சியைத் தாங்கும் கொண்டைக்கடலை வகைகள், வில்ட், ஸ்டீரிலிட்டி மொசைக் எதிர்ப்பு பிஜியன் கடலை, சீக்கிரம் விளையும் சோயாபீன், நோய் எதிர்ப்பு அரிசி மற்றும் செரிவூட்டப்பட்ட கோதுமை வகைகள், முத்து தினை, மக்காச்சோளம் மற்றும் கொண்டைக்கடலை, குயினோவா, பக்வீட், விங்க்ட் பீன் மற்றும் ஃபாபா பீன் ஆகியவை இதில் அடங்கும். சில பயிர்களில் காணப்படும் மனித மற்றும் விலங்குகளின் ஆரோக்கியத்தை பாதிக்கும் ஊட்டச்சத்து எதிர்ப்பு காரணிகளை நிவர்த்தி செய்யும் வகைகளும் இந்த சிறப்பு பண்புகள் பயிர் வகைகளில் அடங்கும். அத்தகைய வகைகளின் எடுத்துக்காட்டுகளில் பூசா டபுள் ஜீரோ கடுகு 33, முதல் கனோலா தர கலப்பின ஆர்சிஎச் 1 <2% எரூசிக் அமிலம் மற்றும் <30 பிபிஎம் குளுக்கோசினோலேட்டுகள் மற்றும் இரண்டு ஊட்டச்சத்து எதிர்ப்பு காரணிகளான குனிட்ஸ் ட்ரிப்சின் இன்ஹிபிட்டர் மற்றும் லிபோக்சிஜனேஸ் ஆகியவை இல்லாத சோயாபீன் வகை ஆகியவை அடங்கும். சோயாபீன், சோளம் மற்றும் பேபி கார்ன் போன்றவற்றில் சிறப்புப் பண்புகளைக் கொண்ட பிற வகைகள் உருவாக்கப்பட்டுள்ளன. தேசிய உயிரியல் அழுத்த மேலாண்மை நிறுவனம் பற்றி உயிரியல் அழுத்தங்களில் அடிப்படை மற்றும் மூலோபாய ஆராய்ச்சியை மேற்கொள்வதற்கும், மனித வளத்தை மேம்படுத்துவதற்கும் கொள்கை ஆதரவை வழங்குவதற்கும் ராய்ப்பூரில் உள்ள தேசிய உயிரியல் அழுத்த மேலாண்மை நிறுவனம் நிறுவப்பட்டுள்ளது. 2020-21 கல்வியாண்டில் இருந்து முதுநிலை படிப்புகளை இந்நிறுவனம் தொடங்கியுள்ளது. பசுமை வளாக விருதுகள் பற்றி மாநில மற்றும் மத்திய வேளாண்மைப் பல்கலைக்கழகங்கள் தங்கள் வளாகங்களை மேலும் பசுமையாகவும் தூய்மையாகவும் பேணும் நடைமுறைகளை ஊக்குவிப்பதற்காக பசுமை வளாக விருதுகள் தொடங்கப்பட்டது, மேலும், தூய்மை இந்தியா இயக்கம் மற்றும் குப்பையில் இருந்து வளம் இயக்கம் ஆகியவற்றில் ஈடுபட மாணவர்களை இது தூண்டுகிறது. மற்றும் தேசிய கல்வி கொள்கை-2020-ன் படி சமூக இணைப்புகளையும் இது ஏற்படுத்துகிறது.
திரு.லட்சுமண் ராவ் இனாம்தார் நூற்றாண்டு பிறந்த நாளை முன்னிட்டு நடைபெற்ற கூட்டுறவு மாநாட்டில் பிரதமர் பங்கேற்றார்

இன்று பிரதமர் திரு.நரேந்திர மோடி அவர்கள், புதுதில்லியில் திரு.லட்சுமண் ராவ் இனாம்தார் நூற்றாண்டு பிறந்த நாள் கொண்டாட்டங்களை முன்னிட்டு நடைபெற்ற கூட்டுறவு மாநாட்டில் பிரதமர் பங்கேற்றார். கூட்டத்தினரிடையே உரையாற்றிய பிரதமர், பல்வேறு காலக்கட்டங்களில் மற்றும் பல்வேறு பகுதிகள் முழுவதிலும் பலர் பங்களித்துள்ளனர் என்பதால் நமது நாடு “பஹுரத்னா வசுந்தரா” என்றார். அவர்களில் சிலர் நன்கு அறியப்பட்டவர்களாகவும், ஊடகங்களாலும் பேசப்படுகிறனர். அறியப்படாத நிலையில் உள்ள பிறரும் முக்கிய மதிப்புமிக்க பங்களிப்பு அளித்துள்ளனர். வக்கீல் சாஹிப் – திரு.லட்சுமண்ராவ் இனாம்தார் – அத்தகையவர்களில் ஒருவர் ஆவார். மறைமுகமாக இருந்தாலும், கூட்டுறவு இயக்கத்தின் தலையாய கொள்கையே ஒவ்வொருவரையும் இணைப்பது தான் என்பதை பிரதமர் வலியுறுத்தினார். இக்கொள்கையே திரு. இனாம்தார் கடைபிடித்தார் என்றும், அவரது வாழ்க்கை உணர்வூட்டக்கூடியது என்றும் அவர் தெரிவித்தார். 2022-ம் ஆண்டிற்குள் விவசாயிகளின் வருமானத்தை இருமடங்காக உயர்த்துதல் மற்றும் ஊரக மற்றும் நகர்ப்புற பகுதிகளில் சமமான வளர்ச்சி போன்ற இலக்குகள் குறித்து பிரதமர் பேசினார். இத்தகைய கொள்கைகளை அடைவதற்கு கூட்டுறவு இயக்கம் முக்கிய பங்காற்றலாம் என்றார் அவர். கூட்டுறவு இயக்கத்தின் “உணர்வு”-ஐ பாதுகாப்பதன் அவசியத்தை வலியுறுத்திய பிரதமர், ஊரகப் பகுதிகளில் இது பெருமளவு உறுதியாக உள்ளதாக கூறினார். அவர், திரு.இனாம்தாரின் மந்திரமான “பினா சன்ஸ்கார், நஹின் சஹக்கர்” (பண்பாடு இல்லை என்றால் கூட்டுறவு இல்லை) என்பதை மீண்டும் எடுத்துரைத்தார். இன்று விவசாயிகள் சில்லறை வியாபாரத்தில் பெற்று, மொத்த வியாபாரத்தில் விற்று வருகின்றனர் என்றார் பிரதமர். இடைத்தரகர்களை ஒழித்து, வருமானத்தை உயர்த்த உதவிட, இம்முறையை தலைகீழாக மாற வேண்டும் என்றார் அவர். பால் கூட்டுறவு சங்கங்களை உதாரணமாக எடுத்துக் கூறிய அவர், மக்களின் பிரச்சினைகளுக்கு தீர்வு காணும் தகுதி கூட்டுறவு இயக்கத்திற்கு உண்டு என்றார். மேலும், இந்திய சமூகத்தின் இயல்புடன் கூட்டுறவு இயக்கம் ஒத்திருப்பதாக அவர் தெரிவித்தார். யூரியாக்களில் வேப்பம்பூச்சு பூசுதல், தேனி வளர்ப்பு மற்றும் கடற்பாசி வளர்ப்பு போன்ற துறைகளில் கூட்டுறவு இயக்கம் முக்கிய பங்காற்றலாம் என்றார் பிரதமர். திரு.லட்சுமண் ராவ் இனாம்தாரர் குறித்த ஒரு புத்தகம் மற்றும் “இந்திய கூட்டுறவு இயக்கத்தின் நவரத்தினங்கள்” ஆகிய இரு புத்தகங்களை பிரதமர் வெளியிட்டார். இந்நிகழ்ச்சியின்போது, கூட்டுறவுத் துறையில் சிறந்து விளங்கியதற்காக பல்வேறு விருதுகளை அவர் வழங்கினார்.
ஜம்முவில் பிரதமர்: ஷெர்-ஏ-காஷ்மீர் வேளாண் அறிவியல் மற்றும் தொழில்நுட்ப பல்கலைக்கழக பட்டமளிப்பு விழாவில் பங்கேற்பு; அடிப்படை கட்டமைப்புத் திட்ட பணிகளுக்கும் அடிக்கல் நாட்டினார்

பிரதமர் திரு நரேந்திர மோடி, ஜம்முவில் இன்று (19.05.2018) ஷெர்-ஏ-காஷ்மீர் வேளாண் அறிவியல் மற்றும் தொழில்நுட்ப பல்கலைக்கழக பட்டமளிப்பு விழாவில் கலந்துகொண்டார். பின்னர், பாகல்துல் மின் உற்பத்தி திட்டத்திற்கும், ஜம்மு சுற்றுச்சாலைத் திட்டத்திற்கும் அவர் அடிக்கல் நாட்டினார். ஸ்ரீ மாதா வைஷ்ணதேவி ஆலய நிர்வாகத்தால் அமைக்கப்பட்டுள்ள தாரக்கோட் மார்க் மற்றும் மெட்டீரியல் ரோப்வே திட்டத்தையும் அவர் தொடங்கி வைத்தார். பட்டமளிப்பு விழாவில் உரையாற்றிய பிரதமர், நவீன தொழில்நுட்பம், வாழ்க்கையின் அனைத்து அம்சங்களிலும் மாற்றத்தை ஏற்படுத்தி வரும் நிலையில், நம் நாட்டு இளைஞர்கள் இந்த வளர்ச்சிக்கு ஈடுகொடுக்கும் வகையில் தங்களை தயார்படுத்திக் கொள்ளவேண்டும் என்றார். வேளாண்மையிலும், பல்வேறு தொழில்நுட்பங்களை ஒருங்கிணைத்து, விவசாயிகளுக்கு பயனளிக்கக் கூடிய புதிய கலாச்சாரத்தை உருவாக்க வேண்டியது அவசியம் என்றும் அவர் குறிப்பிட்டார். விவசாயிகளின் வருமானத்தை அதிகரிக்கும் நோக்கிலேயே, மத்திய அரசின் கொள்கைகள் மற்றும் முடிவுகள் மேற்கொள்ளப்படுவதாகவும் பிரதமர் தெரிவித்தார். அறிவியல் அணுகுமுறைகள், தொழில்நுட்பக் கண்டுபிடிப்புகள் மற்றும் ஆராய்ச்சி மற்றும் மேம்பாட்டு பணிகள் மூலம், விவசாயத்தை ஒரு லாபகரமான தொழிலாக மாற்றுவதில், பட்டப்படிப்பு பயிலும் மாணவர்களை முக்கிய பங்காற்றச் செய்ய முடியும் என்றும் அவர் நம்பிக்கைத் தெரிவித்தார். பாகல்துல் மின் உற்பத்தி திட்டத்திற்கு அடிக்கல் நாட்டியபின் பேசிய பிரதமர், ஒரு நீர் மின்திட்டத்தை தொடங்கி வைக்கும் வேளையில் அடுத்த திட்டத்திற்கு அடிக்கல் நாட்டும் இந்நாள் ஒரு சிறந்த நாள் என்றும் குறிப்பிட்டார். நாட்டில் உள்ள வளர்ச்சிக் குறைவான அனைத்து பகுதிகளையும் மேம்படுத்த, தனித்தனி திட்டங்களுக்கு மாற்றாக ஒருங்கிணைந்த அணுகுமுறையுடன் மத்திய அரசு பணியாற்றி வருவதாகவும் அவர் தெரிவித்தார். தாரக்கோட் வழித்தடம், மாதா வைஷ்ணதேவி ஆலயத்திற்கு செல்வதற்கான மாற்றுப்பாதையாக திகழும் என்று குறிப்பிட்ட அவர், இந்த மாற்றுப்பாதை யாத்ரீகர்களுக்கு பெரும் பயனுள்ளதாக அமையும் என்றும் தெரிவித்தார். சுற்றுலா, குறிப்பாக ஆன்மீக சுற்றுலா ஜம்மு காஷ்மீர் மாநிலத்திற்கு வருவாய் திரட்டித் தருவதில் மிக முக்கிய பங்கு வகிப்பதாகவும் பிரதமர் தெரிவித்தார்.
கொல்கத்தாவில் கட்டப்பட்டுவந்த மேம்பாலம் இடிந்து விழுந்ததைத் தொடர்ந்து நடைபெற்று வரும் மீட்புப் பணிகள் குறித்து பிரதமர் விசாரித்தார்

கொல்கத்தாவில் கட்டப்பட்டு வந்த மேம்பாலம் இடிந்து விழுந்ததைத் தொடர்ந்து மேற்கொள்ளப்பட்டு வரும் மீட்புப் பணிகள் குறித்து பிரதமர் திரு. நரேந்திர மோடி அவர்கள் விசாரித்து அறிந்து கொண்டார். இந்த சம்பவம் குறித்து பிரதமர் தனது அதிர்ச்சியையும், வருத்தத்தையும் தெரிவித்துக் கொண்டார். “கொல்கத்தாவில் கட்டப்பட்டு வந்த ஒரு மேம்பாலம் இடிந்து விழுந்த செய்தி அறிந்து நான் மிகுந்த அதிர்ச்சியும் வருத்தமும் அடைந்தேன். இது பற்றிய நிலைமையை அறிந்து கொண்டதோடு, மீட்புப் பணிகள் குறித்தும் தகவல் தெரிந்து கொண்டேன். கொல்கத்தாவில் நிகழ்ந்த இச்சம்பவத்தில் உயிரிழந்தோரின் குடும்பத்தினருக்கு எனது ஆழ்ந்த இரங்கலை தெரிவித்துக் கொள்கிறேன். இதில் காயமுற்றவர்கள் விரைவில் நலம்பெறவும் வேண்டுகிறேன்” என்று பிரதமர் தனது செய்தியில் குறிப்பிட்டிருந்தார்.
2022 தேசிய விளையாட்டுப் போட்டிகள் முடிவடைந்ததையடுத்து, வீரர்களுக்கு பிரதமர் வாழ்த்து

2022 தேசிய விளையாட்டுப் போட்டிகளில் கலந்து கொண்ட அனைத்து தடகள வீரர்களுக்கும் பிரதமர் திரு நரேந்திர மோடி தமது நல்வாழ்த்துகளைத் தெரிவித்து, பதக்கங்களை வென்ற வீரர்களைப் பாராட்டியுள்ளார். 2022 தேசிய விளையாட்டுப் போட்டிகளின் பிரம்மாண்டமான வெற்றியைக் குறிப்பிட்டு, விளையாட்டு உள்கட்டமைப்பு, வீரர்களால் பரவலாகப் பாராட்டப்பட்டதாகவும், மறுசுழற்சி, நெகிழி கழிவுகளைக் குறைத்தல் மற்றும் சுற்றுப்புறத் தூய்மையைப் பேணுதல் உள்ளிட்டவை அடங்கிய நிலைத்தன்மையில் கவனம் செலுத்தியதற்காகவும் இந்த விளையாட்டுப் போட்டிகள் என்றும் நினைவில் கொள்ளப்படும் என்றும் பிரதமர் தெரிவித்தார். குஜராத் மாநில மக்கள் மற்றும் அரசின் விருந்தோம்பலை அவர் பாராட்டினார். தொடர் ட்விட்டர் பதிவுகளில் பிரதமர் தெரிவித்துள்ளதாவது: “2022 தேசிய விளையாட்டுப் போட்டிகள் நேற்று நிறைவடைந்தன. இதில் கலந்துகொண்டு விளையாட்டு உணர்வை மேம்படுத்திய ஒவ்வொரு வீரருக்கும் வணக்கம். போட்டிகளில் வெற்றி பெற்று பதக்கங்கள் வென்ற அனைவருக்கும் வாழ்த்துகள். அவர்களது சாதனையால் பெருமிதம் கொள்கிறேன். வீரர்களின் எதிர்கால முயற்சிகளுக்கு என் நல்வாழ்த்துகள்.” “இந்த ஆண்டின் தேசிய விளையாட்டுப் போட்டிகள் பல்வேறு காரணங்களால் சிறப்பம்சம் பெறுகிறது. விளையாட்டு உள்கட்டமைப்பை வீரர்கள் பரவலாகப் பாராட்டினார்கள். பாரம்பரிய விளையாட்டுகளில் அதிகரித்த வீரர்களின் பங்கேற்பும் மற்றொரு குறிப்பிடத்தக்க அம்சம்.” “மறுசுழற்சி, நெகிழி கழிவுகளைக் குறைத்தல் மற்றும் சுற்றுப்புறத் தூய்மையைப் பேணுதல் உள்ளிட்டவை அடங்கிய நிலைத்தன்மையில் கவனம் செலுத்தியதற்காகவும் 2022 தேசிய விளையாட்டுப் போட்டிகள் என்றும் நினைவுகூரப்படும். விளையாட்டுகளின் வாயிலான குஜராத் மாநில மக்கள் மற்றும் அரசின் விருந்தோம்பலையும் நான் பாராட்ட விரும்புகிறேன்.”
பிரதமர் மோடியுடன் ஆப்கானிஸ்தானின் முதன்மை நிர்வாகி டாக்டா் அப்துல்லா அப்துல்லா சந்திப்பு

பிரதமர் திரு நரேந்திர மோடி இன்று ஆப்கானிஸ்தான் முதன்மை நிர்வாகி டாக்டர் அப்துல்லா அப்துல்லாவைச் சந்தித்துப் பேசினார். ஜெய்ப்பூரில் நடைபெறும் பயங்கரவாத எதிர்ப்பு-2016 மாநாட்டில் உரையாற்றவுள்ள டாக்டர் அப்துல்லாவுக்கு பிரதமர் மோடி தனது அன்பான வரவேற்பை தெரிவித்துக் கொண்டார். அச் சமயம் டாக்டர் அப்துல்லா அப்துல்லா பிரதமர் மோடியின் 2015 ம் ஆண்டு டிசம்பர் மாதத்திய முதலாவது வெற்றிகரமான ஆப்கானிஸ்தான் பயணத்தை நினைவு கூர்ந்தார். இந்தப் பயணத்தினால் இரு நாடுகளுக்குமிடையேயான பாதுகாப்பு பங்களிப்புக்கு கூடுதல் ஆற்றல் கிடைத்ததாக அவர் குறிப்பிட்டார். ஆப்கானிஸ்தானில் அடிப்படை வசதி மேம்பாட்டிற்கும், திறன் வளர்ப்பிற்கும் இந்தியா அளித்து வரும் ஆதரவுக்கு ஆழ்ந்த நன்றியை அவர் தெரிவித்துக் கொண்டார். ஆப்கானிஸ்தான் தேசிய பாதுகாப்புப் படையினரும் ஆப்கானிஸ்தான் அரசும் இந்தியர்களைப் பாதுகாக்க, குறிப்பாக, 2016 ஜனவரி 4, 5 தேதிகளில் மஸார்-இ-ஷரீப் நகரிலுள்ள இந்திய தூதரகம் தாக்குதலுக்குள்ளானபோது, மேற்கொண்ட வீரச் செயல்களையும் செய்த தியாகங்களையும் பிரதமர் நன்றியுடன் நினைவு கூர்ந்தார். அமைதியான, நிலையான, வளமான, அனைவரையும் அணைத்துச் செல்லும், ஜனநாயக நாட்டை உருவாக்குவதில் ஆப்கானிஸ்தான் மக்கள் மேற்கொண்டுள்ள முயற்சிகளுக்கு எல்லாவிதமான ஆதரவையும் வழங்க இந்தியா உறுதியுடன் இருப்பதாக பிரதமர் வலியுறுத்திக் கூறினார். இருதரப்பு மற்றும் மண்டல நிலைகளில் பாதுகாப்பு பங்களிப்பை மேலும் ஆழப்படுத்துவது தொடர்பாக இரு தலைவர்களும் கருத்துக்களை பரிமாறிக் கொண்டனர். தூதரக பாஸ்போர்ட் வைத்திருப்பவர்கள் இரு நாடுகளிடையே விசா இல்லாமல் பயணம் மேற்கொள்ளுவதற்கான உடன்பாடு இரு தலைவர்கள் முன்னிலையில் கையெழுத்திடப்பட்டு பரிமாறிக்கொள்ளப்பட்டது.
ஐரோப்பிய உயர்நிலைப் பிரதிநிதியும், துணைத் தலைவருமான மேன்மைதங்கிய ஜோசப் போரெல் ஃபான்டெல்ஸ் பிரதமர் திரு நரேந்திர மோடியை சந்தித்தார்

ஐரோப்பிய உயர்நிலைப் பிரதிநிதியும், துணைத் தலைவருமான (ஹெச்ஆர்விபி) மேன்மை தங்கிய ஜோசப் போரெல் ஃபான்டெல்ஸ் பிரதமர் திரு நரேந்திர மோடியை இன்று (17.01.2020) சந்தித்தார். 2020 ரெய்சினா பேச்சுவார்த்தையில் பங்கேற்பதற்காக ஜனவரி 16-லிருந்து, 18 வரை திரு போரெல் இந்தியாவில் பயணம் மேற்கொண்டுள்ளார். இவர் நேற்று (16.01.2020) இந்தக் கூட்டத்தில் நிறைவுரையாற்றினார். 2019 டிசம்பர் 1 அன்று உயர்நிலைப் பிரதிநிதி / துணைத் தலைவராக பொறுப்பேற்ற பின் ஐரோப்பிய ஒன்றியத்திற்கு வெளியே இவர் மேற்கொண்டுள்ள முதலாவது பயணமாகும் இது. ஹெச்ஆர்விபி போரெலுக்கு அன்பான வரவேற்பு அளித்த பிரதமர், ஹெச்ஆர்விபி ஆக பொறுப்பேற்றிருப்பதற்கு பாராட்டு தெரிவித்தார். இதற்கான பதவிக்காலத்தை வெற்றிகரமாக தமது நல்வாழ்த்துக்களையும் அவர் தெரிவித்துக் கொண்டார். ரெய்சினா பேச்சுவார்த்தையில் ஹெச்ஆர்விபி-யின் தொடர்ச்சியான பங்கேற்புக்கும் பிரதமர் பாராட்டு தெரிவித்தார். இந்தியாவும், ஐரோப்பிய ஒன்றியமும் இயற்கையான பங்குதாரர்கள் என்று குறிப்பிட்ட பிரதமர், 2020 மார்ச் மாதத்தில் நடைபெறும் ஆக்கப்பூர்வமான இந்தியா-ஐரோப்பிய ஒன்றிய உச்சிமாநாட்டை ஆவலுடன் எதிர்பார்ப்பதாகக் கூறினார். ஐரோப்பிய ஒன்றியத்துடனான பணிகளை குறிப்பாக பருவநிலை மாற்றம், வர்த்தகம், பொருளாதார உறவுகள் ஆகிய துறைகளிலான பணிகளை ஆழப்படுத்தும் இந்தியாவின் உறுதிப்பாட்டை பிரதமர் வலியுறுத்தினார். ஐரோப்பிய ஆணையம் மற்றும் ஐரோப்பிய கவுன்சிலின் தலைவர்களுடன் முந்தைய தமது உரையாடல்களைப் பிரதமர் நினைவுகூர்ந்தார். வெகு விரைவில் இந்தியா – ஐரோப்பிய ஒன்றிய உச்சிமாநாட்டை பிரெஸ்ஸல்ஸில் நடத்துவதற்கு ஐரோப்பிய ஒன்றியத்தின் தலைமை மிகுந்த ஆர்வத்துடன் இருப்பதாக ஹெச்ஆர்விபி போரெல் தெரிவித்தார். ஐரோப்பிய ஒன்றியமும், இந்தியாவும் ஜனநாயகம், பன்முகத்தன்மை, சட்டங்கள் அடிப்படையிலான சர்வதேச முறைமை உள்ளிட்டவற்றில் உறுதிபூண்டிருப்பதையும், முன்னுரிமைகளை பகிர்ந்து கொண்டிருப்பதையும் அவர் எடுத்துரைத்தார்.
வாரணாசி நாடாளுமன்றத் தொகுதியின் கிராம தலைவர்களுடன் பிரதமர் கலந்துரையாடல்

வாரணாசி நாடாளுமன்ற தொகுதியின் கிராமங்களிலிருந்து புது தில்லியில் தமது இல்லத்துக்கு வந்த தலைவர்களை பிரதமர் திரு.நரேந்திர மோடி அன்புடன் வரவேற்றார். வாரணாசி நாடாளுமன்றத் தொகுதியிலிருந்து பிரதமரை சந்திக்க வந்த மூன்றாவது குழு இது. கிராமத் தலைவர்களுடன் கலந்துரையாடிய பிரதமர், மத்திய அரசின் திட்டங்களான மண் வள அட்டை, பிரதமர் பயிர்க் காப்பீட்டுத் திட்டம், பிரதமர் இலவச சமயல் எரிவாயு திட்டம் ஆகிய திட்டங்கள் குறித்து கிராமத்தில் விழிப்புணர்வு ஏற்படுத்துமாறு கேட்கக்கொண்டார்.
நேபாளத்திற்குப் புறப்படுமுன்  பிரதமர் வெளியிட்ட அறிக்கை

நேபாள பயணத்திற்குமுன் பிரதமர் திரு நரேந்திர மோடி வெளியிட்ட அறிக்கையின் முழு விவரம். “நான்காவது பிம்ஸ்டெக் உச்சிமாநாட்டில் பங்கேற்பதற்காக ஆகஸ்ட் 30, 31ஆகிய இரண்டு நாட்கள் நான் காட்மாண்டுவில் இருப்பேன். இந்த உச்சிமாநாட்டில் எனது பங்கேற்பு அண்டை நாடுகளுக்கு இந்தியா வழங்கும் உயர் முன்னுரிமை மற்றும் தென்கிழக்கு ஆசியாவிலுள்ள அண்டைநாடுகளுடன் நமது நட்புறவு தொடர்ந்து ஆழமாவதற்கான வலுவான உறுதி ஆகியவற்றை அடையாளப்படுத்துவதாகும். இந்த உச்சிமாநாட்டின்போது நமது மண்டலத்தின் ஒத்துழைப்பை மேலும் வளப்படுத்தவும், வர்த்தக உறவுகளை விரிவுபடுத்தவும் வங்காளவிரிகுடா பகுதியில் அமைதியையும் வளத்தையும் கட்டமைப்பதற்கான கூட்டு முயற்சிகளை முன்னெடுத்துச் செல்லவும், பிம்ஸ்டெக் அமைப்பின் அனைத்து தலைவர்களுடனும், நான் கலந்துரையாடல் நடத்துவேன். “வங்காள விரிகுடா பகுதியில் அமைதி, வளம், நிலையான வளர்ச்சியை நோக்கி” என்ற இந்த உச்சிமாநாட்டின் மையப்பொருள் நமது பொதுவான விருப்பங்களையும், சவால்களையும், வடிவமைக்க கூட்டுப் பொறுப்பை உருவாக்கும். பிம்ஸ்டெக் அமைப்பின் கீழ், இதுவரை உருவாக்கப்பட்ட வளர்ச்சியை மேலும் வலுப்படுத்தவும், அமைதியான வளமிக்க வங்காள விரிகுடா பகுதியை கட்டமைப்பதற்கான திட்டத்தை உருவாக்கவும், நான்காவது பிம்ஸ்டெக் உச்சி மாநாடு வழிவகுக்கும் என்று நான் நம்புகிறேன். பிம்ஸ்டெக் உச்சிமாநாட்டிற்கு இடையே பங்களாதேஷ், பூடான், மியான்மர், இலங்கை, தாய்லாந்து, ஆகிய நாடுகளின் தலைவர்களுடன் கலந்துரையாடும் வாய்ப்பையும் நான் பெறுவேன். நேபாள பிரதமர் மாண்புமிகு கே பி சர்மா ஒளியை சந்தித்து ஏற்கனவே 2018 மே மாதத்தில் மேற்கொண்ட எனது நேபாள பயணத்திற்கு பின் இருதரப்பு உறவுகளில் ஏற்பட்டுள்ள முன்னேற்றம் குறித்து ஆய்வு செய்யும் வாய்ப்பையும் நான் எதிர்நோக்கியிருக்கிறேன். பசுபதிநாதர் ஆலய வளாகத்தில் நேபாள பாரத மைத்ரி தர்மசாலாவை தொடங்கி வைக்கும் பெருமையையும், உரிமையையும் பிரதமர் ஒளியும் நானும் பெறுவோம்”